Vuere frede

Cun le espresion vuere frede si intint le cuintriposizion ideologiche politiche e militâr vignude a creâsi âtor dal 1947 e restade d'atualitât fin al 1989, cuant il Mûr di Berlin al è colât, jenfri i doi pâis che vevin vinçût le Seconde vuere mondiâl: i Stâts Unîts di Americhe e la Union Sovietiche.

Cheste espresion e ven doprade pe prime volte dal scritôr George Orwell in tal 1945, intun artícul publica tal gjornâl inglês Tribune, indulâ al ipotizave un mont minaçât dal pericul de bombe atomiche.

Chest periodi ven clamât cussì par vie de fuerte tension jenfri lis dôs potencis, che no a puartât però a une vuere vere.

Jenfri i dôi paîs jerin za fuartis diferencis politichis e ideologichis: da une bande i Stâts Unîts di Americhe e i paîs de NATO fondâts sul capitalisim e il libar marcjât cun une monede fuarte, di che altre bande la Union Sovietiche e i paîs dal Pat di Varsavie, paîs socialiscj caraterizâts da une fuarte presince statâl, con une economie in fuarte cressite e cuntun esercit potent.

Lis fasis pui critichis di chest moment di fuerte tension a forin dôi: il prin, comprindût jenfri i agns cincuante e sessante, il secont atôr ae prime metât dai agns otante. La fin di chest periodi e ven sancide cun la colade dal Mûr di Berlin (9 di novembar 1989) e la dissoluzion de Union Sovietiche (26 di dicembar 1991).

 Le vuere frede in Friûl

Fin dal finiment de seconde vuere mondiâl tal Friûl e in te Vígnese Julie si sintin i efiets dai resultâts di chieste vuere. Tal mês di Mai dal 1945, Triest e ven dai partzans jugoslâfs fin al mês di Jugn dal 1945.

A scomença da chest periodi, il Friûl al devente la frontiere di une linee che scomençave de Polonie, passave par la Gjermanie dividude in doi dal mûr di Berlin e rivave fin te Turchie. l'Italie, jentrade te Aleance atlantiche dongje dai Stâts Units di Americhe met a protezion dai cunfins doi tiarç dal esercît.
Le masime espresiôn di cheste presince e fo la creazion di specialitâts come la "Fantarie di Arest" e i "Alpins di Arest" cun compîs specifics di "fermade" dal nemî.

Dôs gjenerazions di soldâts talians a si son sucedudis a vuardie dai cunfins.

Chest nivel di alerte al è divignût pericolôs nome une volte, in tal 1953, cuant che someave che l'esercît jugoslâf ves progjetât une invasion. Daspò dal 1991, il numar dai soldâts talians ven ridusût.

 Cjale ancje 

 comunisim

Categorie:Vuere frede
Categorie:Consecuencis de seconde vuere mondiâl